<classify> SERIKALI imesema hadi mwakani itakua imekamilisha kuandaa sera ya jinsia na kuitengea bajeti yake ili kutoa usawa wa kijinsia kwa kuwapa wanawake na vijana kipaumbele zaidi.Hayo yalisemwa jana na Naibu Waziri wa Afya, Maendeleo ya Jamii, Jinsia, Wazee na Watoto, Dk Faustine Ndungulile leo katika viwanja vya Makumbusho wakati akizindua kampeni ya Linda Ardhi ya Mwanamke yenye lengo la kumwewezesha mwanamke kumiliki rasimimali hiyo kwa asilimia 100.Ndungulile alisema mchakato umeshaanza kwa masuala ya jinsia kuingizwa katika sera, mipango na mikakati lengo ni kuongeza nguvu katika kuendeleza mapambano dhidi ya mila potofu kwa kushirikiana na viongozi wa dini na viongozi wa kimila.Aidha Ndungulile alisema bado kuna changamoto katika umiliki wa ardhi, migongano ya kisheria ikiwemo sheria ya mirathi na Ile ya dini.Naye mwakilishi wa UN Women, Rachel Boma alisema Tanzania inakabiliwa na changamoto kubwa ya takwimu kubaini wanawake asilimia ngapi ambao wanamiliki mali hiyo isiyohamishika kwa majina yao wenyewe.Kwa upande wa Mwenyekiti wa Kampeni hiyo, Tike Mwambipile kutoka Chama cha Wanasheria Wanawake Tawla alisema kampeni hiyo imejikita katika masuala manne ambayo ni kutokomeza umaskini, njaa, usawa wa kijinsia na kujenga miji na jamii indelevu.  <topic>: KITAIFA 